सिंह का कहना है कि जब बच्चे लंबे वक्त तक सड़कों में रहते हैं तो वह एक तरह से सड़क के ही हो जाते हैं. उनके दोस्तों का नेटवर्क बन जाता है, वह उम्र से पहले यौन क्रियाओं में दिलचस्पी लेने लगते हैं, वह नशीली दवाओँ के जाल में उलझते हैं. ज्यादा परेशानी लड़कियों को होती है. सड़क में रह रहे बच्चों में से करीब 33 प्रतिशत लड़कियां हैं. यह ज्यादातर किसी के घर नौकरानी बनकर रहती हैं और हिंसा और यौन शोषण का शिकार बनती हैं या फिर इनसे देह व्यापार कराया जाता है. अगर यह सड़क पर आजाद रह भी पाएं तो इनका बलात्कार होता है और यह मर्जी ना होत हुए भी मां बन जाती हैं. इनके बच्चों का भविष्य फिर इन्हीं की तरह होता है.